Schola Superior Communitatis Forest Hill

Schola Superior Communitatis Forest Hill (Anglice Forest Hill Community High School), simpliciter Forest Hill et tantum The Hill appellata, est coeducationalis schola superior publica in Litore Palmensi Occidentali Floridae constituta, cuius numerus discipulorum est plus quam 1800. Schola est pars Districtus Scholaris Comitatus Litoris Palmensis. Signum scholae, praecipue a manibus athleticis adhibitis, est falco; unde Falco (Anglice The Falcon), prius diarii discipulorum nomen, et Manicae (The Gauntlet), nomen libri anniversarii a discipulis prolati. Historia Schola nomine Forest Hill High School anno 1959 coepit, Francisco O. Hobson principale. Schola iuxta Circulum Rusticum Litoris Palmensis Occidentalis et I-95 in angulo inter occasum solis et meridiem urbis Litoris Palmensis Occidentalis in conferto agrorum 20.3 (82 000 metrorum quadratorum) tractu stat. Maiora autem aedificia in locum primarum structurarum anno 2004 substituta sunt. Schola primum anno 1961 accreditata est. Decennio 199, Conlegium Scholarum Comitatus Litoris Palmensis vocabulum Community ('Communitas') nominibus omnium scholarum superiorum publicarum addidit. Forest Hill est schola publica pro discipulis ex communitate loci, et pro eis qui a locis procul a schola veniunt ad suscipienda programmata magnesia a schola oblata. Res academicae Domestici scholae fines regionem in cultura diversa amplectuntur, cui permultae centesimae Anglice loquentium non indigenarum sunt. Schola, ut ampliorem occasionem discipulis praeberet, multa coepit programmata magnesia, inter quae informationis technologia, Baccalaureatus Internationalis, scientia circumiectorum, ars ingeniaria, periegesis et hospitalitas, et JROTC. Anno 2008, schola programma magnesia in periegesi et hospitalitate DECA appellatum, circulum mercatorium, condidit; annoque 2009, circulus Tabernam Falconum constituit, scholae primam ientaculi tabernam alternativa, a suis sodalibus praefectisque rectam. Schola praeterea Angliam Loquentibus Aliarum Linguarum (Anglice, English for Speakers of Other Languages) et Educationem Discipulorum Egregiorum (Exceptional Student Education) praebet. Cursus fundamentales sunt Anglica, mathematica, studia socialia, scientia, linguae alienae, artes oculorum, artes culinariae, exercitatio corporis, et artes lignariae. Artes manusque athleticae Gradus scholastici Infra inveniuntur gradus per examen "Florida's Comprehensive Assessment Test" scholae tributi. Alumni notabiles Stephania Abrams '96, meteorologa quae se ad The Weather Channel anno 2003 coniunxit Ottis Anderson '75, lusor in NFL (Saint Louis Cardinals, New York Giants) qui honores MVP meruit in Super Bowl 1991 Ioannes R. Ellis '73, fabricator pellicularum et artifex effectuum propriorum Jeff Fischer '81, lusor in MLB (Montreal Expos, Los Angeles Dodgers) Eduardus Gaillard '88, lusor in MLB (Detroit Tigers, Tampa Bay devil Rays) Iacobus Hanna '89, lusor in NFL (New Orleans Saints) Jarrod Jablonski '87, praecurrens urinator technicalis et urinator cavernarum qui tabulas constituit?. Thomas E. Mann '62, scriptor de republica Americana Robertus St. Clair '04, lusor in pediludio in Atlantica Floridae Universitate Kennethus Stone '68, lusor in NFL (Buffalo Bills, Washington Redskins, Tampa Bay Buccaneers, Saint Louis Cardinals) Robertus Thompson '80, lusor in MLB (Gigantes Franciscopolis) Harrius Winkler '63, lusor in canistriludio in Universitate Floridae, 1965–1967; lusor in manufollio in manu Olympica Civitatum Foederatarum, 1972 et 1976 Michael Wood '98, lusor in MLB (Oakland Athletics, Kansas City Royals, Texas Rangers) Adnotationes Nexus externi Academia Artis Ingeniariae in Schola Superiore Communitatis Forest Hill ab USGS adiuta, sofia.usgs.gov Data de IB: Schola Superior Communitatis Forest Hill, www.ibo.org De Schola Superiore Communitatis Forest Hill, "Gametime," The Palm Beach Post, pbgametime.com Relatio Graduum Scholarum FLDoE: Schola Superior Communitatis Forest Hill, schoolgrades.fldoe.org Schola Superior Communitatis Forest Hill, "Edline," www.edline.net Schola Superior Communitatis Forest Hill, "Recognitiones Magnarum Scholarum," www.greatschools.net